b'\n_START_ARTICLE_\nGregor Rozman\n_START_SECTION_\n\xc5\xbdivljenjepis\n_START_PARAGRAPH_\nGregor Rozman je leta 1996 v Ljubljani diplomiral na Fakulteti za upravo._NEWLINE_\xc5\xbdivi v Medvodah, kjer se je po kon\xc4\x8danem \xc5\xa1tudiju zaposlil na podro\xc4\x8dju dru\xc5\xbebenih dejavnosti._NEWLINE_Ukvarjal se je z ra\xc4\x8dunalni\xc5\xa1ko glasbo, oblikovanjem spletnih predstavitev, sodeloval v umetni\xc5\xa1kih ve\xc4\x8dpredstavnostnih in intermedijalnih projektih, zadnje \xc4\x8dase pa pi\xc5\xa1e predvsem kratko prozo.\n_START_SECTION_\nLiterarno delo\n_START_PARAGRAPH_\nObjavljal je v revijah Literatura in Mentor, Sejalec, Mag in razli\xc4\x8dnih literarnih spletnih glasilih, kot so Airbeletrina, Locutio in Dru\xc5\xa1tvo SS (projekt Kibor - zvo\xc4\x8dno leposlovje)._NEWLINE_Leta 2008 je bil na festivalu mlade literature Ur\xc5\xa1ka izbran za najbolj\xc5\xa1ega za\xc4\x8detni\xc5\xa1kega pisatelja, pri reviji Mentor pa je leta 2009 iz\xc5\xa1la njegova prva zbirka kratke proze z naslovom crux.ansata._NEWLINE_Pri Cankarjevi zalo\xc5\xbebi je leta 2011 izdal drugo zbirko kratke proze pod naslovom Tapkanje na mestu._NEWLINE_Do leta 2015 je sestavljal tretjo zbirko kratke proze z naslovom Elementi. Zbirka ni iz\xc5\xa1la v knji\xc5\xbeni obliki._NEWLINE_Od leta 2015 z gozdarjem Jakobom \xc5\xa0ubicem vodi Branja drevesom, s katerimi se pesniki in pisatelji v \xc4\x8dasu obeh svetovnih dni (knjige in zemlje) odpravijo v gozd, kjer v zahvalo za papir in knjige berejo drevesom svojo izvirno poezijo ter prozo (gre za branje avtorskega leposlovja v gozdu).'